Eurabia

Eurabia var opprinnelig navnet på et tidsskrift, men brukes nå mest i forbindelse med en konspirasjonsteori.Doug Saunders, Norway gunman's manifesto calls for war against Muslims, the Globe and Mail, 2011-07-25; Doug Saunders, ‘Eurabia’ opponents scramble for distance from anti-Muslim murderer, the Globe and Mail, 2011-07-26; Toby Archer, Breivik's Swamp , Foregin Policy, 2011-07-25; Timothy Rutten, The Norway attacks illustrate once again the danger posed by hate-laced propaganda, Los Angeles Times, 2011-07-27; Andrew Brown, Anders Breivik is not Christian but anti-Islam, The Guardian, 24 juillet 2011; Seumas Milne, In his rage against Muslims, Norway's killer was no loner, The Guardian, 2011-07-28; Jostein Gaarder, Thomas Hylland Eriksen, A Blogosphere of Bigots, The New York Times, 2011-07-28; Den er mest kjent gjennom den jødiske forfatteren Bat Ye'or (pseudonym for Gisèle Littman, født Orebi) og bygger på en forestilling om en påstått fremtidig islamisering av Europa. Forskerne Marján og Sapir beskriver Eurabia-teorien som en «ekstremistisk konspirasjonsteori, som går ut på at Europa og de arabiske landene vil slutte seg sammen for å gjøre livet umulig for Israel og islamisere det gamle kontinentet».

Tilhengerne av denne konspirasjonsteorien hevder at det politiske etablissementet i Europa utøver appeasementpolitikk overfor den Den arabiske verden, og at dette leder til at europeiske ikke-muslimer blir en politisk og demografisk minoritet i fremtidens Europa. Ifølge denne teorien blir europeiske land systematisk islamisert gjennom planlagt immigrasjon fra muslimske land. Kjernen i teorien er at den politiske eliten i Europa opptrer som forrædere. For å få kjøpt olje fra de arabiske landene lar de disse oversvømme Europa med muslimske innvandrere, slik at Europa blir islamisert.http://forums.intpcentral.com/showthread.php?4945-Eurabia-Immigrants-for-oil

Høyere fødseltall hos muslimske immigranter, enn hos den etniske befolkningen skal være viktige pådrivere for tilslutning til Eurabia-teorien. Tilsvarende argumentasjoner er benyttet om andre folkeslag i tidligere tider og om andre folkegrupper.Både roma og jøder.

Tilhengerne av teorien regner kristendommen eller nasjonal egenart som truet og tolker uttrykk for islamsk kultur i eget land, som for eksempel islamistisk symbolikk i form av moskébygging, som en del av en etter sigende islamiseringsprosess. Tilhengere av eurabiateorien har også benyttet uttrykkene «dhimmier», eller «dhimmitude», om personer de mener støtter politikk og holdninger som fører til vestlige samfunn underkaster seg muslimer og islamske verdier.Googlesøk etter dhimmi+dhimmitude+innvandring gjenspeiler ordets popularitet innen enkelte politiske grupperinger

Konspirasjonsteorien om Eurabia ble kjent for et større publikum som følge av Anders Behring Breiviks terrorangrep i Oslo, som han i sitt manifest begrunnet med en kamp mot et påstått Eurabia.

Formidlere og tilhengere
Kjente tilhengere av teorien er Bat Ye'or, Robert Spencer, Pamela Geller, bloggeren Fjordman, og Anders Behring Breivik. Den norske bloggeren Fjordman, som utgav blant annet en bok på eget forlag med tittelen Defeating Eurabia, ble kjent etter terrorangrepene i Norge i 2011.

Blant medier som formidler teorien om Eurabia er private bloggerMapping the anti-jihadist blogosphere 26. juli 2011 og nettsteder som Jihad Watch,jihadwatch.org The Brussels Journal,brusselsjournal.com Gates of Vienna,gatesofvienna.blogspot.com Atlas Shrugs og Daniel Pipes.danielpipes.org

Eurabia-litteraturen
Med Eurabia-litteraturen menes gjerne bøker og andre skriftstykker som er laget av konspirasjonsteoriens tilhengere. Denne litteraturen er meget omfangsrik – ikke bare i form av nettsider og kommentarer. Også antall bøker er betydelig; Robert Spencer alene har etter eget utsagn skrevet åtteRobert Spencer: The Rise of "Eurabia"; . Men en stor del av Eurabia-litteraturen er avskrifter av og/eller en hyldest til andre forfattere innen sjangren. For eksempel er en stor del av Anders Behring Breiviks 1518 siders «manifest» (hvor ordet Eurabia forekommer 171 ganger) skrevet av Fjordman.

Den britiske spaltisten Johann Hari har sammenlignet Fallacis og Ye’ors forfatterskap med det antisemittiske falskneriet Sions vises protokoller.

 Kritikk  
Eurabia-konspirasjonsteorien er kritisert fra ulike hold.

Kritikk fra forskere og statistikere
Forskerne Marján og Sapir beskriver Eurabia-teorien som en «ekstremistisk konspirasjonsteori, som går ut på at Europa og de arabiske landene vil slutte seg sammen for å gjøre livet umulig for Israel og islamisere det gamle kontinentet». Demografisk statistikk viser dessuten at Eurabia-tilhengerne overdriver med sine påstander om høy barneproduksjon blant muslimer (som når det hevdes at muslimske kvinner i Frankrike får 8,1 barn i gjennomsnitt) – og at barn av innvandrere selv ikke får vesentlig flere barn enn gjennomsnittet i befolkningen.https://www.dur.ac.uk/asian.infertilities/news/?itemno=8489https://joewein.net/blog/2009/05/12/muslim-demographics-propaganda-video-exposed/

Enkelte kritikerehttps://www.dagsavisen.no/nyemeninger/sian-ganske-s%C3%A5-ekte-fascister-1.445336Fangen 2012, s. 182-183 har funnet påfallende likhetstrekk mellom Eurabia-teorien og den nazistiske ZOG-konspirasjonsteorien (av Zionistic Occupation Government), bortsett fra at jødene er erstattet med muslimer som hovedfiender. «Felles for de mer ytterliggående variantene av ekstremismen» er, ifølge forskeren Katrine Fangen ved Universitetet i Oslo, «at det konstrueres konspirasjonsteorier om bestemte grupper mennesker.» Fangen 2012, s. 182; På den måten fremstilles Eurabia-tilhengere som en mer moderne form for høyreekstremisme eller fascisme enn den klassiske nazisme.

Eurabias opprinnelse
Betegnelsen Eurabia ble brukt lenge før konspirasjonsteorien ble lansert – som navnet på et tidsskrift eller nyhetsbrev, utgitt av Comité européen de coordination des associations d'amitié avec le monde Arabe (Den europeiske komiteen for koordinering av vennskapsforeninger med den arabiske verden). Flere tiår senere brukte Oriana Fallaci dette til å påstå at det daværende EEC (EUs forgjenger) alt i 1975 (dvs. like etter den første oljekrisen) ønsket å gjøre Europa til en islamsk koloni.Combative Writer Oriana Fallaci DiesOriana Fallaci, Incisive Italian Journalist, Is Dead at 77

Ifølge Fallacis fantasier er ikke bare EU-landene med i sammensvergelsen. Om Sveits skrev hun: «…Allahs sønner flere, mektigere og mer arrogante enn de er i Mekka.» (Fallaci, Fornuftens styrke, sitert etter Strømmen 2011, s. 87).

 Litteratur 
 Andreas Malm: Hatet mot Muslimer, Atlas 2008, ISBN 978-91-7389-349-7
Katrine Fangen 2012: Mellom konspirasjonsteori og galskap, s. 178-198 i Svein Østerud (red.) (2012), 22. juli: Forstå, forklare, forebygge. Oslo: Abstrakt forlag; https://www.duo.uio.no/bitstream/handle/10852/38328/fangen-22-juli.pdf?sequence=2
 Sigve Indregard (redaktør): Motgift : akademisk respons på den nye høyreekstremismen. Oslo 2012: Cappelen Akademisk. ISBN 978-82-02-38170-7
 Øyvind Strømmen: Det mørke nettet – om høyreekstremisme, kontrajihadisme og terror i Europa Cappelen Damm 2011 ISBN 9788202370275

 Referanser  

 Eksterne lenker  
 Artikkel i norske leksikon
 Kaj Skagen Angsten for Eurabia 29. juli 2011
 Kenan Malik Angsten for Eurabia Bergens Tidende 9. april 2010
 Cora Alexa Døving Gjør deg kjent med islamofobien 7. august 2011

Kategori:Konspirasjonsteorier
Kategori:Terrorangrepene i Norge 2011
Kategori:Islamofobi